


Z A P I S N I K
14. sjednice Vijeća Gradske četvrti Donja Dubrava,
održane 19. lipnja 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Hrvoje Tomić i Zdravko Žvorc.
Nenazočan član Vijeća: Dubravka Šereg – ispričala izostanak
Nazočni članovi VMO:  Željko Đuretec – predsjednik VMO „30. svibnja 1990.“, Anto Ešegović – predsjednik VMO Stari Retkovec, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec i Asmirka Belošević ,– članica VMO Novi Retkovec.

Nazočni djelatnici Službe za MS: 
Marija Nakić – v.d. voditeljice Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno 14 od ukupno 15 članova Vijeća te ono može pravovaljano odlučivati. Otvara 14. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 13. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.
Predlaže dopunu dnevnog reda točkom 6d) za koju su članovi Vijeća prije početka sjednice dobili materijale te ih pita imaju li još kakvih prijedloga za dopunu dnevnog reda. Kako drugih prijedloga nije bilo, nakon provedenog glasovanja utvrđuje da je prijedlog dopune dnevnog reda prihvaćen te je jednoglasno usvojen


D N E V N I   R E D:

1. Osiguranje neraspoređenih interventnih sredstava u planovima komunalnih aktivnosti gradskih četvrti – donošenje zaključka
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
3. Prijedlog zaključka o Nacrtu prijedloga Odluke o izmjenama Odluke o financiranju mjesne samouprave 
4. Prijedlog zaključka o postavljanju zaštitnih stupića u Kapucinskoj ulici
5. Prijedlog zaključka o korištenju sredstava 
6. Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
b) Prijedlog odluke o promjeni naziva Poljoprivredne škole
c) Prijedlog zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu
d) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnika izabranih s liste grupe birača u 2018. 
7. Pitanja, prijedlozi i obavijesti



Ad 1 - Osiguranje neraspoređenih interventnih sredstava u planovima komunalnih aktivnosti gradskih četvrti – donošenje zaključka
Predsjednik  otvara raspravu o osiguranju neraspoređenih interventnih sredstava u Planu komunalnih aktivnosti u iznosu od minimalno mil. kuna što se traži dopisom Gradskog ureda za mjesnu samoupravu.
Z. Žvorc smatra da su neraspoređena interventna sredstva koja je Vijeće osiguralo u iznosu od 245.000,00 kn sasvim dostatna, a  ukoliko bude potrebno može se naknadno reagirati. Također i mjesni odbori u svojim planovima malih komunalnih akcija osiguravaju potrebna sredstva za radove Zagrebačkog holdinga. Ako se sada osigura iznos od mil. kuna, izražava bojazan da to neće biti utrošeno, a neutrošeno sigurno neće biti vraćeno nazad.
Predsjednik napominje da su neke gradske četvrti ta sredstva već utrošila, ali se slaže sa Z. Žvorcom, jer su nam prošle godine uzeli 2 mil. kuna za održavanje prometnica, a ulice koje je Vijeće uvrstilo u Plan nisu uređivali, tako da sva ta sredstva nisu utrošena u našoj Gradskoj četvrti već za krpanje proračuna drugih gradskih četvrti. Daje prijedlog da se ovo ne prihvati i čita Prijedlog zaključka. Potom Vijeće jednoglasno donosi


Z A K L J U Č A K 
o osiguranju neraspoređenih interventnih sredstava u 
Planu komunalnih aktivnosti Gradske četvrti Donja Dubrava u 2018.

1. Vijeće smatra neopravdanim zahtjev da se osiguraju sredstava u Planu komunalnih aktivnosti u 2018. za neraspoređena interventna sredstva u iznosu od 1.000.000,00kn, budući da u Gradskoj četvrti Donja Dubrava nema porasta broja nelegalnih odlagališta otpada. Također, Vijeće smatra da su za navedene potrebe dostatna sredstva koja su osigurana kroz Program održavanja komunalne infrastrukture na području Gradske četvrti Donja Dubrava u 2018., kroz planove malih komunalnih akcija mjesnih odbora i u Planu komunalnih aktivnosti Gradske četvrti Donja Dubrava u 2018.
2. Ukoliko dođe do bilo kakvih promjena Vijeće će u Planu osigurati potrebna sredstva za financiranje izvanrednih, odnosno nepredviđenih i unaprijed nepredvidljivih potreba održavanja i čišćenja javnih površina.
3. Ovaj se zaključak dostavlja Gradskom uredu za mjesnu samoupravu.


Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
Predsjednik napominje da je stigao dopis Gradskog ureda za mjesnu samoupravu kojim se traži osiguranje dodatnih sredstava radi izvođenja dodatnih radova na sanaciji krovišta na objektu Mjesne samouprave „Ivan Mažuranić“, a koji nisu bili predviđeni troškovnikom. Kako radovi ne bi bili zaustavljeni predlaže izmjenu Plana komunalnih aktivnosti u 2018. povećanjem stavke „sanacija krovišta“ pod red.br. 2. u točki 5. „Prostori mjesne samouprave“, podtočka 5.1. „Nove akcije u 2018.“ na 270.000,00 kn. Otvara raspravu.
Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2018.
(Tekst Zaključka priložen je ovom zapisniku i njegov je sastavni dio)



Ad 3 - Prijedlog zaključka o Nacrtu prijedloga Odluke o izmjenama Odluke o financiranju mjesne samouprave 
Predsjednik otvara raspravu o Nacrtu prijedloga Odluke o izmjenama Odluka o financiranju mjesne samouprave i o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o  Nacrtu prijedloga
Odluke o izmjenama Odluke o financiranju mjesne samouprave

4. Vijeće Gradske četvrti Donja Dubrava razmotrilo je Nacrt prijedloga Odluke o izmjenama Odluke o financiranju mjesne samouprave te na isti nema  primjedbi niti prijedloga. 
5. Ovaj se zaključak dostavlja Gradskom uredu za mjesnu samoupravu na daljnje postupanje.

Ad 4 - Prijedlog zaključka o postavljanju zaštitnih stupića u Kapucinskoj ulici
Predsjednik napominje da je ovaj Prijedlog zaključka vezan uz prijedlog vijećnika H. Hanžeka koji je iznio na prošloj sjednici problem nepropisnog parkiranja na nogostupu u Kapucinskoj ulici i predložio da se uvrsti na dnevni red ove sjednice. Vijeće Mjesnog odbora „Ivan Mažuranić“ donijelo je Zaključak, a temeljem tog Zaključka riješio bi se, osim otežanog prometovanja zbog izlaza i ulaza na parkiralište, i problem parkiranja na nogostupu. Predlaže da se usvoji Prijedlog zaključka o postavljanju zaštitnih stupića u Kapucinskoj ulici. Bez rasprave Vijeće jednoglasno donosi

   Z A K L J U Č A K
o postavljanju zaštitnih stupića u Kapucinskoj ulici

1. Razmotren je prijedlog Vijeća Mjesnog odbora „Ivan Mažuranić“ za postavljanje zaštitnih stupića na sjevernom dijelu Kapucinske ulice, kod spoja s ulicom Dubrava (u zoni novoizgrađenog parkirališta) koji se smatra opravdanim. Zbog ugrožene sigurnosti sudionika u prometu prilikom izlaza i ulaza na parkiralište i zbog nepropisno parkiranih vozila na nogostupu, predlaže se postavljanje zaštitnih stupića po sredini kolnika Kapucinske ulice u dužini od cca 6 metara u zoni ulaza i izlaza iz parkirališta.
1. Predlaže se nadležnom Gradskom uredu da po izvršenom očevidu utvrdi opravdanost zahtjeva i donese odgovarajuće rješenje.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 5 - Prijedlog zaključka o korištenju sredstava 
Predsjednik napominje da je potrebno staviti izvan snage zaključke usvojene na prethodnoj sjednici kojima su odobrena sredstva za najam pozornice i rasvjete za održavanje manifestacije Dani Dubrave, a u novom Prijedlogu zaključka naveden je ukupan iznos koji se odobrava u tu svrhu. Odobrena sredstva se neće mijenjati osim što je potrebno provesti javnu nabavu. Bez rasprave Vijeće jednoglasno donosi
Z A K L J U Č A K
o korištenju sredstava

I. Stavljaju se izvan snage Zaključci o odobrenju korištenja sredstava za najam rasvjete, razglasa i pozornice prema ponudama Didi SOUND d.o.o., usvojeni na 13. sjednici Vijeća, 22. svibnja 2018. godine:
1. Klasa: 026-02/18-001/303, Urbroj: 251-06-11-4-18-11;
2. Klasa: 026-02/18-001/303, Urbroj: 251-06-11-4-18-12;
3. Klasa: 026-02/18-001/303, Urbroj: 251-06-11-4-18-13;
4. Klasa: 026-02/18-001/303, Urbroj: 251-06-11-4-18-14;
5. Klasa: 026-02/18-001/303, Urbroj: 251-06-11-4-18-15
6. Klasa: 026-02/18-001/303, Urbroj: 251-06-11-4-18-16
7. Klasa: 026-02/18-001/303, Urbroj: 251-06-11-4-18-17

II. Vijeće odobrava isplatu sredstava iz razdjela 0502 Proračuna Grada Zagreba za 2018., na teret pozicije 160-3299 „ostali nespomenuti rashodi poslovanja“ Vijeća Gradske četvrti Donja Dubrava za najam razglasa, rasvjete i pozornice u iznosu od 32.500,00 kn.
III. Ovaj se zaključak dostavlja Gradskom uredu za mjesnu samoupravu na daljnje postupanje.


Ad 6 - Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
 Predsjednik otvara raspravu o Prijedlogu odluke. Bez rasprave Vijeće jednoglasno donosi



Z A K L J U Č A K 
o davanju mišljenja o  Prijedlogu odluke o izmjenama odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela

1. Vijeće Gradske četvrti Donja Dubrava razmotrilo je Prijedlogu odluke o izmjenama odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela,  te na isti nema primjedbi niti  prijedloga. 
1. Ovaj će zaključak biti upućen Gradskoj skupštini, Odboru za izbor i imenovanja.


b) Prijedlog odluke o promjeni naziva Poljoprivredne škole
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o promjeni naziva Poljoprivredne škole

1. Vijeće Gradske četvrti Donja Dubrava razmotrilo je Prijedlog odluke o promjeni naziva Poljoprivredne škole, te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


c) Prijedlog zaključka o izmjenama Zaključka o subvenciji kamata za kupnju stanova u naselju Podbrežje u svrhu stambenog zbrinjavanja znanstvenika sa Sveučilišta u Zagrebu
Predsjednik otvara raspravu o Prijedlogu odluke. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o izmjenama Zaključka o subvenciji kamata za kupnju stanova u naselju Pobrežje u svrhu stambenog zbrinjavanja znanstvenika sa Sveučilišta u Zagrebu

1. Vijeće Gradske četvrti Donja Dubrava razmotrilo je Prijedlog  zaključka o izmjenama Zaključka o subvenciji kamata za kupnju stanova u naselju Pobrežje u svrhu stambenog zbrinjavanja znanstvenika sa Sveučilišta u Zagrebu, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.



d) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnika izabranih s liste grupe birača u 2018. 
Predsjednik otvara raspravu o Prijedlogu odluke. Bez rasprave Vijeće jednoglasno donosi


Z A K L J U Č A K 
o davanju mišljenja o Prijedlogu odluke o  izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.

1. Vijeće Gradske četvrti Donja Dubrava razmotrilo je Prijedlog odluke o  izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018., te na isti nema primjedbi niti  prijedloga.
2. Ovaj će zaključak biti upućen Gradskoj skupštini, Odboru za Statut, Poslovnik i propise.


Ad 7 - Pitanja, prijedlozi i obavijesti
Predsjednik napominje da je zaprimljen dopis Gradskog ureda za mjesnu samoupravu kojim se traži uređenje odnosno betoniranje postojećih zelenih otoka na zemljanoj površini. Ovo Vijeće već godinama donosi zaključke kojima predlaže uređenje zelenih otoka i do sada ništa nije učinjeno. Također obavještava članove Vijeća o održavanju javne rasprave o Prijedlogu Urbanističkog plana uređenja Trnava IV. Napominje da je od Gradskog ureda za strategijsko planiranje zatražio ukidanje planiranog koridora prometnice između Banatske i Bačke ulice jer se radi o zemljištu predviđenom za gradnju budućeg objekta Mjesne samouprave Donja Dubrava. Daje informacije o budućem parku P. Spudića. Zatim ističe kako za ViO i Plinaru treba ishoditi suglasnosti građana u Vrinicama o čemu je Vijeće Mjesnog odbora Stari Retkovec dobilo upute na jučerašnjoj sjednici. Neke suglasnosti su već prikupljene. Izražava uvjerenje da će Ledenički odvojak na jesen biti riješen. Na kraju poziva članove Vijeća na Ivanjski krijes i na polaganje vijenaca kod spomenika braniteljima ispred Narodnog sveučilišta (u nedjelju).
Budući da nije bilo pitanja i prijedloga, predsjednik zaključuje sjednicu u 17,00 sati. 


KLASA: 026-02/18-001/344				
URBROJ: 251-06-11-4-18-7
Zagreb, 19. lipnja 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

